In nomine domini Amen . Nouerint uniuersi presentes et futuri hoc presens publicum instrumentum inspecturi uisuri lecturi et audituri quod anno a natiuitate euisdem domini millesimoquadringentesimosexagesimosecundo indictione quinta die uero lune septima mensis septembris Pontificatus sanctissimi in christo patris et domini nostri sixti diuina prouidencia pape quarti anno primo in mei notarii publici et testium infrascriptorum ad hoc specialiter uocatorum et rogatorum presentia , personaliter constitutus uenerabilis et religiosus uir dominus gilbertus de Caluomonte prior et administrator perpetuus prioratus de Claromarisco Remensi Cisterciensis ordinis ecclesie Clareuallensi immediate subiecti dicens et asserens predictum suum prioratum adeo et in tantum esse depauperatum et in redditibus et prouentibus attenuatum quod secum numerum religiosorum ad faciendum seruicium diuinum non solum tenere non potest / ymo internendo edificia dicti loci uix ipse uiuere potest et suas communes habere necessitates . Considerans eciam quod si aliquando fuerit in dicto loco unus bonus prior alter forte malus poterit esse unde locus in totalem finaliter possit deuenire ruinam . Et maxime quia multi ut fertur ipsum locum quamuis modici sit ualoris per impetrationem contra dicti sui ordinis statuta uelle habere se laetent , potius ibidem preesse quam prodesse cupientes . Quare prefatus dominus constituens premissis et aliis iustis et rationabilibus causis ad id ipsum mouentibus et inducentibus prefatum suum prioratum cum omnibus suis pertinentiis et bonis tam mobilibus quam immobilibus prefate ecclesie et monasterio clareuallensi in perpetuum uniri incorporari et adiungi desiderauit et optauit desideratque et optat , ut locus ipse directione cura et sollicitudine dominorum patrum dicti monasterii clareuallensis manu teneatur et in illo solenni monasterio pro fundatoribus et benefactoribus dicti loci de claromarisco deuote exoretur , qui ut suam implere possit intencionem sponte uoluntarie et ex sui certa sciencia ac deliberato proposito non ui / dolo / metu / aut aliqua sinistra machinatione circumuentus , omnibus melioribus / modo / uia / iure et forma quibus potuit et potest . Citra tamen quorumcunque procuratorum suorum per eum hactenus constitutorum reuocationem fecit / constituit / creauit / nominauit et solenniter ordinauit suos ueros certos legitimos et indubitatos procuratores / actores / factores et negociorum suorum infrascriptorum gestores ac nuncios speciales et generales Ita quod specialitas generalitati non deroget nec econtra uidelicet honorandos dominos magistros guillelmum ficheti sacre theologie professorem et religiosos uiros , dominos nicolaum de berno Petrum de dimone Iohannem de landas monasterii Cistercii religiosos expresse professos necnon et nobilem uirum Iohannem desbeaux Iohannem de nemosio et dominum phelibertum lacheti presbyterum Licet absentes tamquam presentes et eorum quemlibet insolidum ita quod non sit melior condicio primitus occupantis nec deterior subsequentis sed quod unus ipsorum inceperit alter prosequi ualeat et finire cum effectu Specialiter et expresse ad ipsius domini prioris constituentis nomine et pro ipso consentiendum requirendum postulandum et procurandum in manibus sanctissimi domini nostri pape aut reuerendissimi domini eius uicecancellarii uel cancellariam apostolicam regentis seu reuerendissimi domini cardinalis nunc in francia legati aut reuerendissimi in christo patris domini abbatis Cisterciensis seu Capituli generalis aut cuiuscunque alterius ad id potestatem habentis in Romana curia uel extra eam ipsum suum prioratum de claromarisco quem nunc obtinet eidem monasterio de claraualle ex quo dependet in perpetuum et omnibus futuris temporibus realiter et de facto uniri incorporari annecti et adiungi cum omnibus suis redditibus iuribus prouentibus et bonis mobilibus et immobilibus quibuscunque Ita quod de cetero prefatus locus de claromarisco amplius non sit prioratus sed sit menbrum pertinens eidem ecclesie clareuallensi totali abbatum Clareuallensium dispositioni et uoluntarie ordinationi subiectum dictasque unionem incorporacionem et adiunctionem admitti et illius uirtute dictum monasterium clareuallensem in realem corporalem et actualem possessionem dicti sui prioratus de claromarisco tam infra ciuitatem Remensem quam extra Et omnium et singulorum reddituum prouentuum et bonorum mobilium et immobilium quorumcumque poni et induci Et ad ipsum suum prioratum in casu predicto siue ad prouidendum de alia personna per dictum dominum clareuallensem et non alias . Resignandum redendum et renunciandum penitus et totaliter nomine ipsius constituentis / et ipsum de facto in mei notarii et testium infrascriptorum presentia premissis mediantibus conditionibus uel altera earumdem renunciauit / cessit / et resignauit in manibus prefati domini abbatis Clareuallis sui patrisabbatis immediati Et ad iurandum in animam ipsius domini constituentis quod in huiusmodi consensu unionis et incorporationis si fiat sua ex parte non interuenit neque interueniet fraus dolus symonie labes aut queuis alia illicita pactio siue corruptela . Iuramentaque in et circa premissa et quodlibet premissorum circumstantiasque et dependencias ex eisdem requisita et necessaria qualiacumque fuerint legitima in animam ipsius domini constituentis prestandum et subeundum . Litteras quoque processus et instrumenta necessaria et oportuna in talibus fieri et dari solita expediendum et expediri atque dari consentiendum et faciendum Et generaliter omnia alia uniuersa et singula faciendi dicendi procurandi gerendi et excercendi que in premissis et circa ea necessaria fuerint seu etiam oportuna et que ipsemet dominus constituens faceret diceret procuraret gereret et excerceret si in premissis et quolibet premissorum presens et personaliter interesset etiam si talia sint que mandatum exigant magis speciale . Promisit insuper idem prior constituens michi notario publico infrascripto ut et tanquam persone publice stipulanti solenniter et recipienti nomine uice et ad opus omnium et singulorum quorum interest uel intererit seu interesse poterit quodlibet infuturum manus suas more sacerdotis ad pectus suum apponens se ratum gratum et firmum perpetuo habiturum totum id et quicquid per dictos suos procuratores aut ipsorum quemlibet actum dictum factum et procuratum fuerit in premissis et quolibet premissorum quomodolibet siue gestum ipsosque et ipsorum quemlibet releuare et ex nunc de facto releuat per presentes ab omni et quolibet onere satisdandi necnon indicio sisti et iudicatum solui sub expressa ypotheca et obligacione omnium et singulorum bonorum suorum mobilium et immobilium presentium et futurorum ecclesiasticorum et mundanorum ac omni iuris et facti renunciatione ad hec necessaria debitaque pariter et cauthela . De quibus omnibus et singulis ipse prefatus dominus constituens sibi et procuratoribus suis ac eidem ecclesie clareuallensi petiit fieri et confici publicum instrumentum unum uel plura per me notarium publicum infrascriptum astantes pro testibus inuocando . Acta fuerunt hec in domo eiusdem prioratus de claromarisco Remensi sub anno indictione die mense et pontificatu predictis presentibus ibidem honestis uiris Iohanne magotel ciue Remensi et Iacotinopetit de longocampo lingonensis et Remensis diocesum . Et ego stephanus bardini clericus lugdunensis dyocesis in artibus magister apostolica et imperiali auctoritatibus notarius iuratus Quia premissis procuratorum irreuocabili creationi constitucioni ac nominationi prefatis et auctoritatis tam generalis quam specialis dationi consensui presticioni predicti prioratus resignationi et renunciationi ac omnibus et singulis dum sic ut premittitur dicerentur agerentur et fierent presens cum prenominatis testibus interfui eaque sic fieri et dici audiui sciui pariter et uidi . Idcirco hoc presens publicum instrumentum confeci et manu propria fideliter scripsi ac signo publico et nomine meis solitis signaui requisitus et rogatus Sic signatis . S . Bardini